Na temelju članka 17. Zakona o sustavu civilne zaštite („Narodne novine“ broj 82/15.,118/18.,31/20., 20/21 i 114/22), sukladno članku 110. Zakona o vatrogastvu („Narodne novine“ broj 125/19., 114/22. i 155/23.) i članka 32. Statuta Općine Podcrkavlje („Službeni vjesnik brodsko-posavske županije“ broj 7/18., 7/20. i 34/21) Općinsko vijeće Općine Podcrkavlje na svojoj 29. sjednici održanoj dana \_\_\_\_\_ . studenog 2024. godine, donijelo je

**P R O G R A M**

**financiranja sustava protupožarne i civilne zaštite na području Općine Podcrkavlje za 2025. godinu**

Članak 1.

Ovim Programom utvrđuje se financiranje sustava civilne zaštite za 2025. godinu po aktivnostima kako slijedi:

|  |  |
| --- | --- |
| **PROGRAM 2008 PROTUPOŽARNA I CIVILNA ZAŠTITA** | **PRORAČUN ZA 2025. GODINU** |
| *Aktivnost A100032* SUFINANCIRANJE DOBROVLJNOG VATROGASNOG DRUŠTVA | 40.000,00 |
| *Aktivnost A100067* INTERVENCIJE JAVNE VATROGASNE POTROJBE | 1.000,00 |
| *Aktivnost A100068* RAZVOJ SUSTAVA CIVILNE ZAŠTITE | 5.650,00 |
| **UKUPNO:** | **46.650,00** |

Članak 2.

Sveukupno za Program financiranja sustava civilne zaštite Općine Podcrkavlje za 2025. godinu planirana sredstva iznose ***46.650,00 EUR***, a raspoređuju se i troše za pojedine namjene u skladu s dinamikom ostvarenja prihoda.

Članak 3.

Sustav za financiranje vatrogasne aktivnosti dobrovoljnog vatrogasnog društva osigurava se u Proračunu Općine sukladno članku 110. Zakona o vatrogastvu („Narodne novine“ broj 125/19., 114/22. i 155/23.)

Dobrovoljno vatrogasno društvo (DVD) Podcrkavlje dužno je dostaviti godišnje izvješće o utrošku financijskih sredstava općini sukladno članku 111. stavku 8. Zakona o vatrogastvu, najkasnije u roku od 60 dana od isteka kalendarske godine.

Članak 4.

Radi efikasnije i racionalnije realizacije Programa, načelnik može izvršiti preraspodjelu sredstava između pojedinih rashoda i izdataka utvrđenih ovim Programom.

Provođenje ovog Programa u nadležnosti je Općinskog načelnika Općine Podcrkavlje koji je dužan Općinskom vijeću podnijeti Izvješće o izvršenju ovog Programa za prethodnu godinu istodobno s izvješćem o izvršenju Proračuna Općine Podcrkavlje za 2025. godinu.

Članak 5.

Ovaj Program bit će objavljen u „Službenim novinama Općine Podcrkavlje“ i na službenim stranicama Općine Podcrkavlje [www.podcrkavlje.hr](http://www.podcrkavlje.hr), a primjenjuje se od 01. siječnja 2025. godine

*OPĆINSKO VIJEĆE*

*OPĆINE PODCRKAVLJE*

KLASA : 400-02/24-01/

URBROJ : 2178-13-01/1-24-

PREDSJEDNIK

OPĆINSKOG VIJEĆA

Mato Kovačević, dipl.ing.el.

*Dostaviti:*

1. Ministarstvo obrane
2. Državni ured za reviziju, Područni ured Slavonski Brod, P. Krešimira IV, br. 20,

35 000 Slav. Brod

1. „Službene novine Općine Podcrkavlje“
2. Dosje Općinskog vijeća
3. Računovodstvo
4. Pismohrana